
Tisztelt Képviselő-testület!

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 54. § h) pontja szerint a települési nyilvános könyvtár tevékenységéről éves szakmai beszámolót készít, amelyet a törvény 65. § (2a) bekezdése alapján - megőrzés és hozzáférhetővé tétel céljából - a fenntartó általi elfogadást követő 15 napon belül megküldi a megyei hatókörű városi könyvtár részére.
A Wass Albert Művelődési Központ és Könyvtár intézményének keretében működő nyilvános könyvtárunk ennek megfelelően elkészítette az előző évről szóló szakmai beszámolóját, kérem annak szíves megtárgyalását és elfogadását.

…/2022. (II. 24.) ÖKT határozati javaslat
Sülysáp Város Önkormányzatának Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 54. § h) pontja alapján a Wass Albert Művelődési Központ és Könyvtár beszámolóját a nyilvános könyvtár 2021. évi szakmai tevékenységéről – megköszönve az érintettek munkáját – elfogadja. 

Határidő: azonnal

Felelős: intézményvezető
Sülysáp, 2022. február 17.

